Wat is die Arbeidsfaktor?Argieffoto (Foto: Pexels) Die arbeidsfaktor (PF – power factor), is die verhouding tussen kW (kilowatt) en kVA (kilovolt-ampère). Die verskil tussen die twee groothede word veroorsaak deur reaktansie in die stroombaan en verteenwoordig elektriese energie wat geen nuttige werk doen nie. Die ideale arbeidsfaktor is 1 maar ŉ mens kan enigiets verwag van 0,5 tot 0,99. Wat veroorsaak ŉ lae Arbeidsfaktor? In fabrieke word meestal drie fase induksie-motors gebruik. Ons weet dat die induksie-motor teen ŉ swak arbeidsfaktor funksioneer. Onder geen-las of ligte-las toestande wissel die arbeidsfaktor van 0,2 tot 0,3. Maar onder ŉ vol las, werk die elektriese motor beter met ŉ arbeidsfaktor rondom 0,85. Sulke induksie-motors is een van die grootste oorsake van lae Arbeidsfaktor. Waarom is die Arbeidsfaktor belangrik? Verbetering van die Arbeidsfaktor kan stroomdraende kapasiteit maksimaliseer, spanning op toerusting verbeter en laer elektriese rekeninge tot gevolg hê. Die eenvoudigste manier om die arbeidsfaktor te verbeter, is om PF-kapasitore by die elektriese stelsel te voeg. PF-kapasitore dien as reaktiewe stroomgenerators. Hulle help om die nie-werkende energie wat gebruik word deur die induktiewe las in die elektriese stroomkomponent te sit, wat sodoende die Arbeidsfaktor te verbeter. Wanneer beïnvloed Arbeidsfaktor my? Daar is slegs spesifieke omstandighede waar ŉ Arbeidsfaktor van toepassing is: Waarom moet ek my Arbeidsfaktor verbeter? Kliënte in die elektrisiteitsmark met kommersiële en industriële installasies betaal vir die skyndrywing kVA wat verbruik word. Die totale skyndrywing kan egter nie nuttig aangewend word nie. Om ŉ Arbeidsfaktorpaneel te installeer word die Arbeidsfaktor verbeter. Sodoende word die reaktiewe kragkomponent van die verbruiker aansienlik verminder wat tot gevolg het dat die besigheid elke maand geld spaar. Hoe verbeter ek my Arbeidsfaktor? Daar is verskeie metodes om die Arbeidsfaktor te verbeter. Dit kan onder andere die volgende insluit: Hoe monitor ek die verbetering? Die verbetering kan eerstehands gesien word deur die stroom te meet. Mettertyd sal dit in jou kragrekening weerspieël word as ŉ vermindering in verbruik, spesifiek ŉ vermindering in die skynbare kragverbruik (kVA). Hoe lank gaan dit vat vir die belegging om homself af te betaal? Gevolgtrekking Kommersiële en industriële terreine, waar daar baie induktiewe laste geïnstalleer is, moet die korrekte aanpassing van Arbeidsfaktor oorweeg, tesame met ander metodes om die verbruik van elektriese krag te verminder. Besoek PFC Engineering by Sakeliga KragDag 2019